Keskkonnaamet 	
info@keskkonnaamet.ee	
Maa- ja Ruumiamet	
maaruum@maaruum.ee 	
Terviseamet
info@terviseamet.ee	21.04.2026 nr 10-11/927 - 1	

Maakri, Lennuki ja Kuke tänava vahelise kvartali detailplaneeringu keskkonnamõju strateegilise hindamise algatamine		

Tallinna Keskkonna- ja Kommunaalamet teatab vastavalt keskkonnamõju hindamise ja keskkonnajuhtimissüsteemi seaduse § 35 lg 6 kohaselt, et Tallinna Linnavolikogu on algatanud 16.04.2026 otsusega number 54 Maakri, Lennuki ja Kuke tänava vahelise kvartali detailplaneeringu keskkonnamõju strateegilise hindamise.
Keskkonnamõju strateegiline hindamine algatati põhjusel, et teemaplaneeringu „Kõrghoonete paiknemine Tallinnas“ ja selle keskkonnamõju strateegilise hindamise kohaselt on kõrghooned linnakeskkonnas olulise keskkonnamõjuga objektid ning nende mõju ulatuse täpsemaks määramiseks on vajalik läbi viia keskkonnamõju strateegiline hindamine. 
Detailplaneeringu koostamise eesmärk on muuta osaliselt planeeritava ala kinnistute piire ning määrata moodustatavate kruntide sihtotstarbed (sh elamu- ja ärimaa, ärimaa, transpordimaa, ühiskondlike ehitiste maa ning ärimaa ja üldkasutatav maa), samuti määrata ehitusõigus kuni 185 meetri kõrguste hoonete rajamiseks ning lasteaia ehitamiseks. Lisaks kavandatakse üldkasutatavale maale linnapark koos seda teenindava paviljoniga ning kehtestatakse kõikide planeeringualal asuvate kruntide kasutamise tingimused. Planeeritava maa-ala suurus on 1,61 ha. 
Digitaalselt on dokumendid kättesaadavad Tallinna õigusaktide registrist aadressil: teele.tallinn.ee/.

Lugupidamisega	

(allkirjastatud digitaalselt)	
Meelis Uustal	
osakonna juhataja 
Keskkonnahoiu osakond	

	

Kärt Talimaa-Eelmaa
640 4771, kart.talimaa-eelmaa@tallinnlv.ee